За сениорску репрезентацију Србије је одиграо четири меча. Дебитовао је код селектора Хавијера Клементеа, 24. новембра 2007. против Казахстана (1:0) у Београду, у квалификацијама за Европско првенство 2008. године. Дрес репрезентације је облачио и једном за време селекторског мандата Мирослава Ђукића, 28. маја 2008, на пријатељском мечу са Русијом у немачком Бургхаузену. Након три године му је шансу пружио и селектор Владимир Петровић Пижон, на пријатељским сусретима са Јужном Корејом у Сеулу и Аустралијом у Мелбурну.